Bietjiebos | LekkeSlaap
Adres: 19de Laan 762, Rietfontein, Pretoria, 0084, Gauteng
Bietjiebos is 'n klein stukkie Bosveld in Rietfontein, Pretoria, en bied netjiese verblyf op 'n groot erf met baie bome. Dit is ideaal vir sakereisigers, akademiese of hospitaalbesoekers, of vir reisigers as 'n oornagstop. Bietjiebos spog met 2 woonstelle wat tot 4 gaste in totaal kan akkommodeer.
Die Karee-woonstel bestaan uit 2 vertrekke. Dit het 2 enkelbeddens, 'n stort en ingeboude kas in die slaapkamer. 'n Aparte toilet met 'n wasbak is reg langs die sitkamer. Daar is ook 'n kombuishoekie wat met basiese selfsorggeriewe, insluitend 'n tweeplaatstoof, mikrogolfoond, yskas, koffie- en teemaakgeriewe, breekware en eetgerei toegerus is. Karee is ideaal vir mense wat effens langer wil bly en wat vir hulself wil kook. Reëlings kan op versoek getref word om kinders te akkommodeer.
Die Koraal-woonstel is 'n enkelvertrek-gebou met 'n dubbelbed en 'n afsonderlike stort, toilet en wasbak. Daar is 'n klein kombuishoekie wat met 'n yskassie, mikrogolfoond en koffie- en teemaakgeriewe toegerus is. Handdoeke word voorsien.
Albei woonstelle het private stoepies waar gaste kan rook en die bome en voëllewe kan bewonder. Dit is ook moontlik om by albei te braai. Gaste het gratis toegang tot WiFi en DStv gedurende hul verblyf en daar is veilige parkeerplek.
Let wel: Daar is 2 honde wat na almal se veiligheid omsien, maar hulle is baie vriendelik teenoor gaste. Hulle deel die erf met gaste.
Bietjiebos is naby 4 groot hospitale, insluitend Steve Biko, Eugene Marais en die Moot-hospitaal, asook die Gehoorinstituut en Huis Herfsblaar-aftreeoord. Bietjiebos is maklik bereikbaar vanaf die N1, Universiteit van Pretoria, die WNNR, Loftus Versveld en die Nasionale Botaniese Tuine.
Die Hatfield Gautrain-stasie, ambassades en konsulate is net 15 minute se ry ver.
4.7 uit 5van 38 resensies vir Bietjiebos
19de Laan 762, Rietfontein, Pretoria, 0084, Gauteng
Gaste dink Bietjiebos het 'n baie goeie ligging
https://travelground.imgix.net/AAEAAQAAAAAAAAAAAAAALmEuinZRoifhHamtWIiDnpUK71d01JxBbrkptIibG6Sm3IsDlJ?w=1440&h=960&fit=crop&auto=enhance,format,compress&q=80 Vanaf R495 per nag (plek vir 2) 38 5 1 5 762 19th Avenue Rietfontein 0084 Gauteng 086 999 0018 15:00-22:00 10:00 -25.7048549 28.218403